**Referat af årsmøde i**

**Danske Handicaporganisationer (DH) Hillerød**

**Torsdag 7. marts 2019**

Formand Mogens Kragh Hansen bød velkommen til alle fremmødte.

Følgende dagsorden var udsendt inden mødet:

1.                        Valg af referent

2.                        Valg af dirigent

3.                        Godkendelse af dagsorden

4.                        Navneopråb – optælling af stemmeberettigede

5.                        Valg af stemmetællere

6.                        Valg af formand (i ulige år) og 1 til 3 forretningsudvalgsmedlemmer

7.                        Valg af revisor – såfremt afdelingen har valgt selv at varetage regnskabsfunktionen

8.                        Fremlæggelse af regnskab for seneste regnskabsår til godkendelse

9.                        Fremlæggelse af beretning for det seneste år til godkendelse

10.                     Fremlæggelse af handlingsplan til godkendelse

11.                     Fremlæggelse af forslag, om afdelingen skal søge § 18-midler hos kommunen

12.                     Behandling af indkomne forslag

## ad 1: Valg af referent

Michael Davidsen blev valgt.

## ad 2: Valg af dirigent

Lisbeth Kragh, DH-Helsingør, blev valgt som dirigent.

Dirigenten konstaterede, at generalforsamlingen var lovligt indkaldt den 21. februar 2019.

## ad 3: Godkendelse af dagsorden

Følgende dagsorden blev godkendt:

1. Valg af referent

2. Valg af dirigent

3 Godkendelse af dagsorden

4. Navneopråb – optælling af stemmeberettigede

5. Valg af stemmetællere

6. Fremlæggelse af beretning for det seneste år til godkendelse

7. Fremlæggelse af regnskab for seneste regnskabsår til godkendelse

8. Fremlæggelse af handlingsplan til godkendelse

9. Valg af formand og 1 til 3 forretningsudvalgsmedlemmer

10. Valg af revisor – såfremt afdelingen har valgt selv at varetage regnskabsfunktionen

11. Fremlæggelse af forslag, om afdelingen skal søge § 18-midler hos kommunen

12. Behandling af indkomne forslag

## ad 4: Navneopråb

Følgende 11 var tilstede med stemmeret:

Stina Glerup ADHD-foreningen

Lotte Dalgaard CP Danmark – Landsforeningen for cerebral parese.

Michael Davidsen Dansk Blindesamfund

Birthe Lundsteen Dansk Handicap Forbund

Lis Bymark Diabetesforeningen

Benedikte Christensen Hjernesagen

Gunnar Friis Proschowsky Landsforeningen Autisme

Carsten Hartmann Andersen Landsforeningen Sind

Mogens Kragh Hansen Muskelsvindfonden

Lene Lundsager Ulykkespatioenforeningen

Vibeke Pagh Scleroseforeningen

Andre uden stemmeret

Jørgen Eckmann Dansk Blindesamfund Nordsjælland

Birgitte Kistrup Diabetesforeningen Hillerød

Lisbeth Kragh DH-Helsingør

## ad 5: Valg af stemmetællere

Carsten og Stina blev valgt.

## ad 6: Fremlæggelse af beretning

Mogens fremlagde den udsendte beretning.

Han fortalte, at handicapfestivalen bliver 26. oktober

Michael orienterede fra Handicapråd

Han opfordrede til at vi selv finder kandidater til kommunens handicappris.

Kommunen skal lave en ny handicappolitik, Handicaprådet skal være referencegruppe

Lotte fortalte om Kommunikationscenteret.

Hun sagde, at KC har svært ved at få økonomien til at hænge sammen. Der er 3 centre i region Hovedstaden, som opfatter hinanden som værende konkurrenter. Det er ærgerligt, da det er vigtigt med samarbejde for at holde det fagligt niveau.

Dirigenten åbnede herefter for spørgsmål.

Forældregruppens ageren blev diskuteret.

Carsten opfordrede til at være aktiv mht. læserbreve.

Mogens mente, at læserbreve er en dårlig strategi overfor kommunen. Han så helst, at hvis det skal være, så skal det ske gennem DH’s bestyrelse. Han havde gerne set mere samarbejde med ADHD- og Autismeforeningerne. Forældregruppen er gået ud på eget initiativ.

Gunnar spurgte, om vi skal være bange for kommunen eller om det er omvendt. Han synes, vi skal glæde os over, at borgere rejser sager og bringer problemer frem.

Der var enighed om, at det er et problem, at byrådet går i baglås ved avisskriverier. DH-medlemmerne af Handicaprådet har oparbejdet et godt tillidsforhold til politikerne henover de seneste år, og vi skal passe på ikke at sætte denne tillid over styr.

Stina og Gunnar er inviteret til et møde med forældregruppen, det blev taget til efterretning.

Birte spurgte, hvor mange hjerneskadede fra Hillerød, der er henvist til KC i 2018. Lotte svarede, at det ikke vides, men at aktiviteten synes at være øget. Spørgsmålet er, om fagligheden ved visitation er høj nok.

Man kan ikke selv rejse en sag i KC, man skal visiteres af kommunen. Alle ansøgninger via KC’s hjemmeside skal godkendes.

Beretningen blev herefter godkendt

## ad 7: Fremlæggelse af regnskab

Mogens gennemgik det udsendte regnskab. Det er udarbejdet af DH centralt.

Det blev taget til efterretning, at formanden havde søgt et driftstilskud for 2019 på kr. 15.000, dette skulle søges lige før årsmødet.

Regnskabet blev godkendt

Jørgen Eckmann fortalte, at Dansk Blindesamfund Nordsjælland havde fået et tilskud fra en pulje under DH til handicapfestivallen.

Det foreslåede budget for 2019 blev gennemgået og taget til efterretning.

## ad 8. Fremlæggelse af handlingsplan til godkendelse

Mogens gennemgik den udsendte handlingsplan

DH har kurser, de enkelte afdelinger kan købe, men intet kursuskatalog.

Lisbeth fortalte, at der er arrangeret et møde med DUKH (den uvildige konsulenttjeneste) den 13. maj. Det er vigtigt med flere deltagere denne dag.

Handlingsplanen blev godkendt.

## ad 9. Valg af formand og 1 til 3 forretningsudvalgsmedlemmer

Mogens ønskede ikke genvalg som formand.

Vibeke Pagh var indstillet af Scleroseforeningen som formandskandidat.

Dirigenten godkendte indstillingen, hvorefter Vibeke var valgt med akklamation.

Vibeke takkede for valget. For at lette hendes arbejde, blev der uddelt nogen arbejdsopgaver:

Mogens deltager i et festudvalg og hjælper Vibeke det første år

Birte læser og kommenterer kort kommunale dagsordener.

Michael om muligt suppleret af Lene skriver referater

Lene ser på tilgængelighed i lokalplaner fra kommunen

Vibekes hjælper står for det praktiske ved møderne.

Lis passer hjemmesiden. Hun modtager gerne input til, hvad der skal lægges på.

## ad 10. Valg af revisor – såfremt afdelingen har valgt selv at varetage regnskabsfunktionen

DH Hillerød varetager ikke selv regnskabsfunktionen. Formanden kan sende bilag ind til DH centralt.

**ad 11. Fremlæggelse af forslag, om afdelingen skal søge § 18-midler hos kommunen**

Vi søger ikke paragraf 18 midler.

**ad 12. Behandling af indkomne forslag**

Der var ingen indkomne forslag.

Dirigenten takkede for god ro og orden og lukkede generalforsamlingen.

\_\_\_\_\_\_\_\_\_\_\_\_\_\_\_\_\_\_

Lisbeth Kragh, dirigent